C 194/30
DA
Den Europæiske Unions Tidende
2.6.2023
V (Øvrige meddelelser)
PROCEDURER VEDRØRENDE GENNEMFØRELSEN AF KONKURRENCEPOLITIKKEN
EUROPA-KOMMISSIONEN Anmeldelse af en planlagt fusion (Sag M.11131 – PIERER / LEONI) Behandles eventuelt efter den forenklede procedure (EØS-relevant tekst)
(2023/C 194/07)
1.
Den 17. maj 2023 modtog Kommissionen i overensstemmelse med artikel 4 i Rådets forordning (EF) nr.
139/2004 (1) anmeldelse af en planlagt fusion.
Anmeldelsen vedrører følgende virksomheder: — Dipl. Ing.
Stefan Pierer (»Hr.
Pierer«, Østrig), en fysisk person — LEONI AG, et børsnoteret selskab (»LEONI«, Tyskland).
Ingen af selskabets aktionærer udøver afgørende indflydelse på LEONI. Hr.
Pierer erhverver kontrol, jf. fusionsforordningens artikel 3, stk.
1, litra b), over LEONI.
Den planlagte fusion gennemføres gennem opkøb af aktier.
2.
De deltagende virksomheder er aktive på følgende områder:
— Hr.
Pierer kontrollerer Pierer Industrie AG (»PIAG«).
PIAG er en østrigsk industrikoncern, der er aktiv inden for produktion og distribution af motorcykler, elcykler og komponenter til tohjulede motordrevne køretøjer, inden for udvikling, produktion, vedligeholdelse og distribution af højteknologiske mekaniske systemer til dynamiske komponenter til motorsport-, luksusbil- og luftfartsindustrien og inden for fremstilling af CO2-besparende bremser, pumper og motorkomponenter.
PIAG er aktiv på verdensplan — LEONI er en global leverandør af produkter, løsninger og tjenester til energi- og dataforvaltning i bilindustrien.
Nærmere bestemt leverer LEONI standardiserede kabler og datakabler til ledningssystemer.
3.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil.
Det bemærkes, at denne sag eventuelt vil blive behandlet efter den forenklede procedure i overensstemmelse med Kommissionens meddelelse om en forenklet procedure for behandling af bestemte fusioner efter Rådets forordning (EF) nr.
139/2004 (2).
(1) EUT L 24 af 29.1.2004, s. 1 (»fusionsforordningen«).
(2) EUT C 366 af 14.12.2013, s.
5.